ICC के पाकिस्तानी अधिकारी के दावे पर BCCI-BCB का इनकार
Pakistan ODI World Cup Matches Shift in Bangladesh | ICC and BCCI Denied, 2023 का वनडे वर्ल्ड कप भारत में खेला जाएगा। पाकिस्तान के वसीम खान, जो ICC के जनरल मैनेजर भी हैं। उन्होंने कहा कि पाकिस्तान वर्ल्ड कप के मुकाबले बांग्लादेश में खेलेगा। ICC, BCCI और BCB के अधिकारियों ने इसे इनकार कर दिया है।
अक्टूबर-नवंबर में भारत के होने जा रहे वनडे वर्ल्ड कप में पाकिस्तान के मुकाबले बांग्लादेश में होने के दावे खारिज हो गए हैं। इंटरनेशनल क्रिकेट काउंसिल के बाद BCCI सूत्रों ने इन दावों को खारिज किया है। वहीं, बांग्लादेश क्रिकेट बोर्ड के अधिकारियों को इस संबंध में कोई जानकारी नहीं है। दरअसल, ICC में पाकिस्तान के जनरल मैनेजर वसीम खान के हवाले से क्रिकेट वेबसाइज ESPN क्रिकइंफो ने दावा किया था कि वनडे वर्ल्ड कप में पाकिस्तान के मुकाबले बांग्लादेश में खेले जा सकते हैं। इस दावे के बाद ICC और BCCI के सूत्रों ने क्रिकबज और न्यूज एजेंसी PIT से कहा है कि ऐसा कुछ नहीं होने वाला है। वर्ल्ड कप के सारे मैच भारत में ही होंगे।
अब पढ़िए वसीम खान ने क्या कहा था...
जैसे एशिया कप में भारत के मैच न्यूट्रल वेन्यू पर हो सकते हैं। ठीक वैसे ही वर्ल्ड कप में पाकिस्तान के मुकाबले भी बांग्लादेश में खेले जा सकते हैं। पिछले हफ्ते ICC की एक बैठक में इस योजना पर चर्चा भी हुई है।
अब जानिए, ICC और BCCI सूत्रों ने क्या कहा...?
ICC के एक सूत्र ने कहा- हमारी मीटिंग में ऐसी कोई चर्चा नहीं हुई है। वहीं, BCCI के एक अधिकारी ने कहा कि ऐसा कुछ नहीं होने वाला है। एशिया कप के कारण पाकिस्तानी हम पर दवाब बनाने की कोशिश कर रहा है। हमने सरकार से पाकिस्तानी खिलाड़ियों को वीजा देने का अनुरोध किया है।
भारत के 12 शहरों में खेले जाएंगे वर्ल्ड कप मैच
क्रिकेट के इस महाकुंभ का आयोजन भारत के 12 शहरों में 5 अक्टूबर से 19 नवंबर के बीच होगा। हर चार साल में होने वाले इस मेगा टूर्नामेंट का फाइनल अहमदाबाद के नरेंद्र मोदी स्टेडियम में होगा। इसी बीच चर्चा चल रही है कि पाकिस्तान की टीम वर्ल्ड कप 2023 के अपने मुकाबले भारत की जगह बांग्लादेश में खेल सकती है। पिछले हफ्ते हुए ICC के मीटिंग में इस बात की चर्चा हुई थी।
एशिया कप क बदला लेना चाहता है पाकिस्तान
सितंबर में इसी साल होने वाला एशिया कप पाकिस्तान में ही हो सकता है। हालांकि, भारतीय टीम के जितने भी मैच होंगे, उन्हें UAE, ओमान या श्रीलंका में से किसी एक जगह शिफ्ट कराया जा सकता है। एशिया कप के शुरुआती स्टेज में भारतीय टीम 2 मैच खेलेगी। एक भी मैच जीतने पर टीम सुपर-4 स्टेज में पहुंचेगी, जहां उन्हें 3 मैच खेलने होंगे। अगर टीम इंडिया फाइनल में भी पहुंची तो टीम टूर्नामेंट में कुल 6 मुकाबले खेलेगी। भारत के फाइनल में पहुंचने की स्थिति में उस मुकाबले को भी न्यूट्रल वेन्यू पर ही शिफ्ट किया जाएगा।
10 टीमें ले रही हैं हिस्सा
टूर्नामेंट 46 दिनों तक चलेगा और तीन नॉकआउट सहित 48 मैच खेले जाएंगे। इस बार वर्ल्ड कप में 10 टीमें भाग लेंगी।